open-index/open-wikipedia-markdown huggingface dataset:
Faust (opera)

**Faust** je operné spracovanie legendy o Faustovi od Charlesa Françoisa Gounoda podľa Goetheovej drámy Faust I. Opera mala premiéru v Parížskom divadle Théatre-Lyrique 19. marca 1859.

Autorom libreta je Jules Barbier a Michele Carré.

## Postavy
 
*Fausttenor
*Margarétasoprán
*Valentín, jej bratbarytón
*Mefistobas
*Siebel- mezzosoprán, soprán alebo tenor
*Branderbas
*Marta, Margarétina susedkaalt

## Dejstvá

Opera má 5 dejstiev:

***1. dejstvo:**Starý vedec Faust uvažuje vo svojej pracovni nad nezmyselnosťou života. Vo chvíli, kedy sa chce otráviť, sa ozvú veľkonočné zvony a zbožný spev. Faust zo vzdoru voči Bohu vzýva na pomoc diabla. Zjaví sa Mefisto a ponúka Faustovi mladosť výmenou za jeho dušu. Faust zmluvu s peklom uzavrie.
***2. dejstvo:**Pred hostincom je zhromaždených mnoho ľudí, medzi nimi i Margarétin bratValentín – ktorý prosí mladého Siebela, aby mu ochraňoval sestru, keď bude na vojne. V dave sa objavuje Mefisto, ktorý spieva o sile zlata a peňazí, veští Valentínovi blízku smrť, vyčaruje víno a pripije na zdravie Margaréte. Valentín sa naňho vrhne, dav spozná v Mefistovi diabla a zaháňa ho krížom. Faust chce od Mefista, aby mu predstavil Magarétku. Tak sa aj stane, lenže tá odmietne jeho sprievod.
***3. dejstvo:**Sibel, zamilovaný do Margaréty,jej kladie na prah domu kvety. Neskôr k domu prídu Faust s Mefistom, ktorý odkopne kvety a položí tam skrinku so šperkami. Margaréta si spieva pri kolovrátku a myslí na Fausta. Nájde šperky a je nimi očarená. Naradostená ich ukazuje susedke Marte. Prichádza Faust a Mefisto. Faust sa začne zhovárať s Margarétou a obaja sa do seba zamilujú. Mefisto dvorením obratne odláka Martu. Faust ale nechce narušiť Margarétinu nevinnosť, a tak Mefisto musí použiť svoje diabolské triky, aby prinútil Faust ísť za Margarétou do domu.
***4. dejstvo:**Margarétka smúti za Faustom, ktorý ju opustil a s ktorým čaká dieťa. Útechu hľadá v kostole, ale tam ju prenasleduje Mefistova kliatba a ona omdlieva. Valentín sa vracia z vojny a od Siebela sa dozvedá, čo sa stalo. Keď príde Faust s Mefistom, ktorý spieva posmešné pesničky, pred ich dom, Valentín vyzýva Fausta na súboj. Ten s Mefistovou pomocou víťazí. Umierajúci Valentín preklína svoju sestru.
***5. dejstvo:**Mefisto nemá celkom v moci Fausta, a tak ho chce rozptýliť inými ženami a odvádza ho na Valpurkinu noc. Faustovi sa tam však zjaví podoba Margaréty a on za ňou okamžite uteká. Nachádza ju vo väzení, kde pomätená čaká na súd za vraždu svojho dieťaťa. Spoznáva Fausta, lenže keď sa pri ňom zjaví Mefisto, odskakuje od neho. Margaréta odmieta pomoc, ak je to pomoc diablova a prosí nebesá o milosť. Posiela Fausta preč a umiera. Mefisto posmešne volá,zatratená" a anjelský chór odpovedá „spasená“.

## Iné projekty

## Externé odkazy
* Libretto v origináli 

Kategória:Opery
Klenák

thumb|klenák vo vrchole klenby
**Klenák** je stavebný kameň alebo tehla klinovitého tvaru, slúžiaci na vytvorenie klenbového oblúka. Záverový klenák vo vrchole klenby je svorník.

## Iné projekty

## Externé odkazy
*Photo repertory of voussoirs

Kategória:Architektonické prvky
Fašiangy

náhľad|Bitka fašiangov s pôstom
[náhľad|Chodenie s klátom na [Popolcová streda|Popolcovú stredu]]
**Fašiangy** (iné názvy: **fašiang**; nárečovo: *fašianok*; zastarano: *fašang(y)*, *fašäng*, *fašank*, *faršongy*, *faršongy*, *foršangy*, *mäsopust*, *masopust*) je obdobie od Troch kráľov až do polnoci pred Popolcovou stredou. Potom nasleduje 40 dňový pôst (zavedený až koncom 4. storočia kresťanskou cirkvou) až do Veľkého piatku. Je to prechodné obdobie (v obyčajovom cykle) medzi zimou a jarou.

## Názov
Podľa prameňov z obdobia Veľkej Moravy sa u nás v 9. storočí používal termín mjasopust (koniec jedenia mäsa pred pôstom). V Česku sa toto slovo zachovalo ako masopust, na Slovensku sme však neskôr prebrali nemecký názov fašiangy () .

## Fašiangy na dedine
Oslavy fašiangov sa regionálne líšili, aj keď sa vyskytovali aj spoločné črty. Napríklad v regióne Liptov a v obci Čičmany sa varila praženica, na ktorú bola pozvaná celá dedina. Mládenci najprv týždeň pred zábavou chodili po dedine a pozývali dievčatá, ale aj starších. Pri tejto obchôdzke nezabudli zozbierať vajíčka a slaninu. Praženicu väčšinou pripravovala richtárka, potom sa začínala zábava, na ktorej boli aj pražené šišky, karamel, závin, huspenina a ďalšie miestne špeciality. V Honte bolo zvykom robiť pálenku. Chlapci chodili po dedine a vyberali zrno, taktiež spojené s obchôdzkami za dievčatami a pýtaním slaniny, klobásy a niekde im dali aj údené mäso. Všetko sa odnieslo na priadky, kde dievčatá pripravili pohostenie. Fašiangy sa končili v utorok o polnoci.

## Fašiangy v meste
Robili ich remeselnícke cechy. Teda skôr sa tu konali zábavy, ktorých hlavnými organizátormi boli tovariši. Väčšinou sa konali v dome majstra, pretože tu sa vítali noví tovariši, ktorým bolo poskytnuté krátkodobé ubytovanie. V tomto období sa zvykli stávať z učňov tovariši. Museli však uspieť v rôznych skúškach. Napríklad v Kežmarku bolo typické kúpanie v studenej a potom teplej vode, nosenie na žrdi  atď. Jednotlivé cechy konali sprievody a snažili sa o čo najväčšiu atraktívnosť. Mlynári behali na chodúľoch, debnári krútili nad hlavami obručami a podobne. Remeselnícke fašiangové zvyky zanikli pred 1. svetovou vojnou.

## Zdroje

## Iné projekty

Kategória:Sviatky
Kategória:Slovanské sviatky
Kategória:Liturgický rok
Kategória:Ľudové zvyky
Milétska škola

[náhľad|Poloha [Malá Ázia|maloázijského mesta Milétos]]
**Milétska škola** alebo **iónska škola** je najstaršia grécka filozofická a vedecká škola. Vznikla v 1. polovici 6. storočia pred Kr. v Miléte. Jej predstavitelia sa zaoberali najmä prírodnou filozofiou a hľadaním počiatku (arché) všetkého bytia.

## Charakteristika
Milétska škola vedome postavila ako základnú svetonázorovú otázku pátranie po pralátke (arché). Z Tálesovej odpovede na otázku pralátky a z jej porovnania so staršími mytologickými názormi je zrejmé, že pri samom zrode filozofie je problém súcna chápaný ešte veľmi primitívne, a to ako problém vzniku súčasného štádia bytia zo štádia predchádzajúceho, teda podobne, ako už stará mytológia vykladala vznik nových božstiev z božstiev starších. Raná grécka filozofia už síce vysvetľovala problematiku súcna v predstavách a pojmoch, ktoré sú materiálnej realite adekvátnejšie, ale naivnosť, s akou Táles a jeho pokračovatelia odkladali problém bytia do lona bytia skoršieho, predchádzajúceho, je podobná ako naivnosť pohľadov starej mytológie. 

Hoci názorové obdoby mytológie a ranej filozofie sú nepopierateľné, bolo by chybou vyvodzovať z nich, že raná filozofia je čírou pokračovateľkou starého myslenia. Milétski filozofi v zásade opustili a prekonali mytológiu.

Škola zanikla po strate politickej samostatnosti Miléta, začiatkom 5. storočia pred Kr., avšak jej učenie sa odrazilo v rozvoji filozofického bádania v iných gréckych mestách.

## Učenie milétskej školy
Nadväzuje na staré náboženské tradície, a to grécke i orientálne, pričom ich pretvára v kvalitativne odlišný obraz sveta – vznik sveta, jeho usporiadanie a celé kozmické dianie je prirodzené, bez zasahovania božských síl. Všetky časti vesmíru sú rôzne formy jedinej, a to živej pralátky. Pralátka je počiatkom (arché), z ktorého sa usporiadaný svet vyvinul.

## Významní predstavitelia
* Táles
* Anaximandros
* Anaximenes

## Referencie

## Literatúra
* 

## Pozri aj
* hylozoizmus

## Externé odkazy
* 
* 
* Kapitola o milétskej škole v online vydaní diela Johna Burneta ''Early Greek Philosophy'' (1920)  

Kategória:Klasická grécka filozofia
Kategória:Filozofické školy
Home Location Register

**Home Location Register** alebo HLR je centrálna databáza, ktorá obsahuje detaily o každom účastníkovi používajúcom mobilný telefón, ktorý je autorizovaný používať siete GSM a/alebo UMTS, známe tiež ako siete 2G, 2.5G a 3G, prípadne siete 900/1800 MHz a pod.

HLR teda ukladá detaily o každej SIM karte vydanej mobilným operátorom. Každá SIM karta má unikátny identifikátor zvaný IMSI, ktorý je jedným z primárnych kľúčov ku každému HLR záznamu.

Ďalším dôležitým prvkom asociovaných dát k SIM karte sú telefónne čísla používané na uskutočnenie a prijatie hovorov na mobilný telefón, známe ako MSISDN. Hlavné MSISDN je číslo používané na uskutočnenie a prijatie hlasových služieb a posielanie a prijatie krátkych správ SMS, príp. multimediálnych správ MMS (manažované cez MMSC), ale je možné mať k SIM karte aj iné sekundárne MSISDN telefónne čísla asociované napríklad k faxovým a dátovým službám. Každé takéto MSISDN číslo je tiež primárnym kľúčom k HLR záznamu.

Príklady údajov uložených v databáze HLR v zázname SIM:
* GSM služby ktoré účastník žiadal a/alebo ktoré mu boli pridelené
* GPRS nastavenia umožňujúce účastníkovi prístup k dátovým resp. paketovým službám
* Momentálna lokalita účastníka (použité najmä pre VLR a SGSN)
* Call forwarding/Call divert nastavenia aplikovateľné pre každé asociované telefóne číslo MSISDN.
* a pod.

HLR údaje sú prevažne ukladané po dobu, kým účastník zostáva u mobilného operátora, tzn. do zrušenia alebo nahradenia iným účastníkom, prípadne prenesením telefónneho čísla k inému operátorovi, alebo Mobile Number Portability – MNP, Local Number Portability – LNP, Global Number Portability – GNP a pod.

Na prvý pohľad HLR vyzerá byť len databázou do ktorej len pristupujú iné sieťové elementy, ktoré následne vykonávaju spracovávanie služieb mobilného telefónu. V skutočnosti HLR je systém, ktorý priamo dostáva a spracováva MAP transakcie a správy.

Ak HLR zlyhá, tak sieť mobilného operátora je zablokovaná, pretože HLR, resp. aj VLR je ten systém, ktorý manažuje aktualizácie lokácií kde sa nachádzajú mobilné telefóny pre potreby prepojenia signálu s „vežami“ BTS, ako aj informácie o tom, aké majú služby a prípadne roam služby, resp. účastníkov v roamingu.

Tak ako počet mobilných učastníkov u mobilných operátorov narastal, HLR sa stal viac výkonným počítačovým systémom a v súčasnosti hrá svoju rolu ako server, resp. klaster vysokovýkonných serverov, než len svoju predchádzajúcu tradičnú rolu ako telefónna ústredňa v prvopočiatku GSM.

Kategória:Telekomunikácie
Zákonodarná iniciatíva

**Zákonodarná iniciatíva** je ústavou dané právo predkladať návrhy zákonov.

## Zákonodarná iniciatíva na Slovensku
Podľa právneho poriadku Slovenskej republiky majú zákonodarnú iniciatívu (smú byť navrhovateľmi):
* poslanci Národnej rady Slovenskej republiky 
* výbory Národnej rady Slovenskej republiky,
* vláda Slovenskej republiky.

Navrhovateľ odôvodňuje predložený návrh zákona na schôdzi Národnej rady a vo výboroch, ktorým bol návrh pridelený. Za vládu plní túto úlohu poverený člen vlády, za výbor alebo skupinu poslancov nimi poverený poslanec.

Navrhovateľ zákona môže svoj návrh zákona vziať kedykoľvek späť. V treťom čítaní tak môže urobiť len so súhlasom Národnej rady.

Kategória:Právo
Účinnosť právneho predpisu

**Účinnosť** právnej normy je vlastnosť právnej normy, ktorá spočíva v tom, že sa ňou musia riadiť právne vzťahy, ktoré táto norma vo svojom texte upravuje.

Každý zákon má vo svojom poslednom ustanovení určený dátum účinnosti. Označuje deň, odkedy je nevyhnutné podľa zákona postupovať. Ak v zákone nie je uvedený dátum, nadobúda účinnosť 15 dní po uverejnení v Zbierke zákonov Slovenskej republiky . Účinnosť končí:
* výslovným zrušením právnej normy
* novou úpravou právnych vzťahov, ktoré upravuje normou minimálne tej istej právnej sily
* uplynutím stanovenej lehoty (v prípade časovo obmedzených právnych noriem)

Od účinnosti je potrebné odlišovať platnosť zákona, ktorú zákon nadobúda dňom, kedy bol uverejnený v Zbierke zákonov Slovenskej republiky. Uverejnenie zákona v Zbierke zákonov Slovenskej republiky znamená, že sa stal súčasťou právneho poriadku. Obdobie medzi platnosťou a účinnosťou sa nazýva legisvakačná lehota a slúži na to, aby sa každý, komu zo zákona vyplývajú určité práva alebo povinnosti, mohol oboznámiť s jeho obsahom.

## Citát
Zákon č. 400/2015 o tvorbe právnych predpisov a o Zbierke zákonov Slovenskej republiky; § 19
:(1) Právne predpisy nadobúdajú platnosť dňom ich vyhlásenia v zbierke zákonov.
:(2) Právne predpisy nadobúdajú účinnosť pätnástym dňom po ich vyhlásení v zbierke zákonov, ak nie je v nich ustanovený neskorší deň nadobudnutia účinnosti. Ak je to odôvodnené naliehavým všeobecným záujmom, môže sa v právnom predpise výnimočne ustanoviť skorší začiatok jeho účinnosti, najskôr však dňom vyhlásenia v zbierke zákonov.
:(3) Iné akty nadobúdajú záväznosť dňom ich vyhlásenia v zbierke zákonov. Dňom vyhlásenia v zbierke zákonov začínajú plynúť lehoty, ktoré sú v nich ustanovené alebo ktoré ustanovil právny predpis pre nimi upravované právne vzťahy.

## Referencie

Kategória:Právne predpisy
Kvórum

**Kvórum** je najnižší počet členov v určitej inštitúcii, ktorý je potrebný (podľa dohody alebo predpisu) na prijatie určitého rozhodnutia.

Výraz sa najčastejšie vzťahuje na počet prítomných poslancov parlamentu alebo iného snemu pri danom hlasovaní, počet prítomných členov valného zhromaždenia spoločnosti pri danom hlasovaní, alebo na minimálny počet hlasov, ktorý musí politická strana dostať vo voľbách, aby sa dostala do parlamentu (tzv. volebné kvórum resp. volebná klauzula).

Niektoré obzvlášť dôležité hlasovania vyžadujú zvýšené kvórum, ktoré sa nazýva kvalifikovaná väčšina.

## Národná rada Slovenskej republiky
Kvórum pre uznášaniaschopnosť Národnej rady Slovenskej republiky tvorí jednoduchá väčšina, čiže viac než ½ jej členov, t.j. 76 poslancov. Za prijatie ústavného zákona alebo jeho zmeny musia v NR SR hlasovať ⅗ všetkých poslancov, teda apoň 90.

## Referencie

## Pozri aj
* Volebné kvórum
* Národná rada Slovenskej republiky

Kategória:Politika
Veľká kométa roku 1577

**Veľká kométa roku 1577** alebo **C/1577 V1** bola neperiodická kométa, ktorá bola objavená 1. novembra 1577.

Kategória:Neperiodické kométy
Kategória:Astronomické objekty objavené v roku 1577
Multimedia Messaging Service

**Multimedia Messaging Service** alebo **MMS** je pomerne nový štandard mobilných správ. 

Podobne ako SMS (Short Messaging Service), je MMS cestou, ako poslať správu z jedného mobilu na druhý. Rozdiel je, že MMS môžu obsahovať nie len text, ale tiež zvuk, obrázky a video, v podstate akýkoľvek obsah. Navyše je možné posielať MMS z mobilu aj na e-mailovú adresu alebo IP adresu v IPv4 alebo IPv6 formáte.

Formáty, ktoré môžu byť v MMS:
* Text (fonty, farby)
* Obrázky (JPEG, GIF formát)
* Audio (MP3, MIDI)
* Video (MPEG)

Obrázky možno stiahnuť z WAP stránok, alebo si ich môžeme urobiť s digitálnym fotoaparátom zabudovaným v niektorých mobiloch.

Jedna MMS je jeden celok, nie súbor príloh. Jeden z hlavných rozdielov medzi SMS a MMS je, že SMS môže mať maximálnu veľkosť 160 bytov a MMS nemá čo do veľkosti žiadne obmedzenie. Môže mať niekoľko kbytov alebo aj viac. K posielaniu takýchto veľkých MMS je však potrebná sieť tretej generácie (3G)-UMTS(kvôli rýchlosti odosielania), hoci menšie správy je možné posielať aj prostredníctvom siete druhej generácie GSM použitím GPRS.

Nosičom dát je HTTP protokol s nosičom GPRS, pre GSM-VDP to boli WAP protokoly.

Kategória:Telekomunikácie
Búri

náhľad|Búrska rodina v roku 1886

**Búri**, staršie **Búrovia**, (*Boers*; čo je afrikánske (a holandské) slovo pre „farmár“) je označenie pre Juhoafričanov nizozemského kalvinistického, frízskeho kalvinistického, francúzskeho hugenotského, valónskeho, flámskeho a nemeckého protestantského (neskôr aj iného) pôvodu, najmä:
* farmárov z oblasti Mysu Dobrej nádeje pre obdobie do 18. storočia a/alebo
* (prvých) osadníkov Transválskej republiky a Slobodného Oranžského štátu (tzv. búrske republiky). 

Ich potomkovia sa dnes (najmä čias po druhej búrskej vojne) označujú zvyčajne ako Afrikánci, čo je však slovo často používané aj pre všetkých bielych v Juhoafrickej republike (a aj v tomto zmysle sa niekedy hovorovo zamieňa so slovom Búri). 

Prví (holandskí) osadníci prišli do dnešného Kapského Mesta v polovici 17. storočia. Nasledovali ich ďalší prisťahovalci z už uvedených oblastí, ktorých v Európe prenasledovali. V roku 1707 mala ich Kapská kolónia 1779 obyvateľov, prevažne Holanďanov, Nemcov a francúzskych hugenotov. Roku 1808 sa Kapskej kolónie zmocnili Angličania a Búri sa začali presídľovať na sever do oblastí bečuánskych a basutských černošských kmeňov, kde si vytvorili dve samostatné republiky Transválsku republiku a Slobodný Oranžský štát (tzv. búrske republiky). V dôsledku búrskych vojen (1899 - 1902) so Spojeným kráľovstvom republiky zanikli a boli začlenené do britskej Juhoafrickej únie (dnešná Juhoafrická republika).

Do konca 19. storočia boli všetci Búri zámožní farmári využívajúci domorodé obyvateľstvo. Po búrskych vojnách a nálezoch zlata a diamantov sa začali sociálne diferencovať, časť z nich (ale už skôr pod názvom Afrikánci) vytvorila aj belošskú chudobu v mestách.

## Iné projekty

Kategória:Etniká, národy a národnosti v Južnej Afrike
Kategória:Germáni
Inteligenčný kvocient

[thumb|Rozloženie IQ v dostatočne veľkej populácii môže byť modelované pomocu [normálne rozdelenie|normálneho rozdelenia]]

**Inteligenčný kvocient** alebo **IQ** je číslo opisujúce inteligenciu človeka v pomere k ostatnej populácii. 

Pôvodná definícia IQ pri meraní inteligencie detí bola: IQ je pomer mentálneho veku k fyzickému veku vynásobený stomi.

Mentálny vek bol stanovený na základe priemerného výkonu testu inteligencie v danej vekovej skupine.

## Pozri aj
*Emocionálny kvocient

Kategória:Psychológia
Kategória:Testy inteligencie
Účinnosť

**Účinnosť** môže byť:
*všeobecne: 
**skutočnosť, že je niečo účinné, pôsobí
**miera kladnej odchýlky dosiahnutého cieľa od želaného cieľa, miera dosiahnutého úspechu 
*v technike (prenesene aj v ekonomike a podobne): pomer odovzdávaného výkonu zariadením k príkonu (čiže privádzanému výkonu) tohto zariadenia v rovnakom okamihu, pozri účinnosť (technika)
*v práve: skutočnosť, že sa právnou normou musia riadiť právne vzťahy, pozri účinnosť právnej normy

## Pozri aj
*efektívnosť
*účinok
IQ

**IQ** môže byť:
*skratka výrazu:
** "information quality" - kvalita informácií
** "intelligence quotient" - inteligenčný kvocient
** "image quality" - kvalita obrazu
** "installation qualification" – kvalifikácia inštalácie (dokumentované preukázanie, že sa efektívne nainštalovaný program zhoduje s dodaným setupom; jeden z krokov predpisov GMP)
*hra pre Playstation, pozri I. Q (hra)
*filmová komédia z roku 1994, pozri IQ (film)
*britská rocková skupina, pozri IQ (skupina)
*rakúsky reťazec čerpacích staníc
*druh modulácie (kvadratúra In-Phase)
*kód ISO 3166 pre Irak
*letecká spoločnosť Augsburg Airways (bývalý kód IATA)
Malina

**Malina** môže byť:
* ker ostružina malinová
* jedlý plod tohto kra, pozri malina (plod)
* druh viniča, pozri Malina (vinič)
* ľavý prítok Moravy na Slovensku, pozri Malina (rieka)
* ženské meno, pozri Malina (krstné meno)
* eskimácka bohyňa slnka, pozri Malina (bohyňa)
* román Ingeborg Bachmannovej, pozri Malina (román)
* film podľa tohto románu, pozri Malina (film)
* nadácia na Slovensku, pozri Nadácia Malina
* značka predajní potravín, pozri Malina (potraviny)
* priezvisko, pozri Malina (priezvisko), napr.:
** Andrzej Malina (* 1960), poľský zápasník
** Frank Malina (1912 – 1981), americký vynálezca
** Jaroslav Malina, viacero osôb
** Jozef Malina (* 1920), slovenský politik (Strana slovenskej obrody)
** Libor Malina (* 1976), český atlét, diskár
** Luboš Malina (* 1959), český hudobník
** Zdeněk Malina (* 1944), český politik, poslanec FZ
** Hedviga Malinová, pozri pod Prípad Hedvigy Malinovej

## Pozri aj
* Zlatá malina
* Malinová
Adrasteia

**Adrasteia** je v starogréckej mytológii:
* trácka bohyňa osudu a ochrankyňa spravodlivosti, niekedy stotožňovaná s bohyňou odplaty Nemesis; uctievaná najmä v Aténach
* iné meno Rhea (Rheia)
* krétska nymfa, ktorá spolu s Ide vychovala Dia, pozri Adrasteia (nymfa)
* meno prameňa, kde Hipsipyle položila svojho zverenca menom Ofeltes (podľa inej verzie menom Archemorus)

**Adrastea** (variant tvaru Adrasteia) je:
* mesiac Jupitera, pozri Adrastea (mesiac)
* planétka, pozri 239 Adrastea

## Referencie
Mauzóleum Vladimira Iľjiča Lenina

[thumb|[Leninovo mauzóleum. Za ním sa nachádza stena Kremľa]]

**Mauzóleum Vladimira Iľjiča Lenina** sa nachádza na Červenom námestí v Moskve a je miestom posledného odpočinku sovietskeho revolucionára a politika Vladimira Iľjiča Lenina. Autorom monumentálnej granitovej hrobky je architekt Alexej Ščusev (*Щусев*). 

Vraví sa, že 21. januára 1924, v deň Leninovej smrti, sovietska vláda obdržala niekoľko tisícok telegramov, v ktorých ľudia žiadali, aby Leninove ostatky boli uchované pre ďalšie generácie. O deň neskôr bol významný ruský patológ a anatóm Alexej Abrikosov poverený zabalzamovaním Leninovho tela tak, aby do pohrebu ostalo nedotknuté. 23. januára, v noci, bol Alexej Ščusev poverený do troch dní navrhnúť a postaviť hrobku, v ktorej sa budú môcť občania rozlúčiť s Leninom. 26. januára padlo rozhodnutie o umiestnení hrobky na Červené námestie a už na druhý deň poobede bola drevená hrobka i s Leninovou rakvou na svojom mieste. Za prvý mesiac a pol navštívilo provizórne mauzóleum vyše 100&nbsp;000 ľudí. V auguste 1924 Ščusev hrobku prestaval a architekt Konstantin Meľnikov navrhol Leninov sarkofág.

V roku 1929 sa zistilo, že Leninovo telo sa dá zachovať na oveľa dlhší čas a preto došlo k rozhodnutiu vymeniť drevené mauzóleum za kamenné. Tím architektov opäť viedol Alexej Ščusev – tí navrhli jednoduchú, ale monumentálnu hrobku z mramoru, granitu, porfýru a labradoritu. Konštrukčné práce na hrobke boli dokončené v októbri 1930. V roku 1970 bol vymenený Leninov sarkofág – nový navrhol sochár Nikolaj Tomskij.

V rokoch 1924 až 1972 navštívilo Leninov hrob vyše 10 miliónov ľudí. 

## Kontroverzie

Stalinovo zabalzamované telo bolo v roku 1953 umiestnené do hrobky vedľa Lenina. V rámci procesu destalinizácie bolo jeho telo odstránené a 31. októbra pochované pri Kremeľskom múre.

Od 90. rokov isté skupiny žiadali o pochovanie Leninovho tela. Túto iniciatívu začal bývalý ruský prezident Boris Jeľcin s podporou ruskej Pravoslávnej cirkvi.

Taktiež sa v poslednej dobe ozývajú hlasy spochybňujúce autenticitu Leninovho tela. Napriek tomu, že Lenin pravdepodobne podstupuje každým rokom „omladzujúcu kúru“, vyzerá tak, ako by bol z vosku. Predpokladá sa, že niektoré časti tela môžu byť falošné, aby sa zachovala jeho vystavovateľnosť. Bývalá sovietska vláda i súčasná ruská vláda odmietli vydať akékoľvek stanovisko k autenticite Leninových pozostatkov.

## Praktické informácie
Mauzóleum je otvorené každý deň, s výnimkou pondelku a piatku, od 10:00 do 13:00. Pred mauzóleom sa zvyčajne nachádza dlhý rad čakajúcich, čakanie trvá väčšinou do jednej hodiny. Samotná prehliadka je pomerne krátka a trvá približne 10 minút. Počas prehliadky by si návštevníci nemali dávať ruky do vreciek, pretože je to považované za neúctivé gesto.

## Iné projekty

## Externé odkazy
* oficiálna stránka Leninovho mauzólea /

Kategória:Stavby v Moskve
Kategória:Mauzóleá
Budova orgánov štátnej bezpečnosti na Lubianke

**Budova orgánov štátnej bezpečnosti na Lubianke**, hovorovo **Lubianka** (rus.: *Лубянка*) je hovorový názov veliteľstva bývalej ruskej tajnej služby KGB. Túto obrovskú budovu zo žltých tehál navrhol architekt Alexej Sušev, ktorý taktiež navrhol aj Leninovo mauzóleum a ďalšie významné moskovské budovy. Budova je známa pre svoje prekrásne parketové podlahy a bledozelené steny. 

Budova sa nachádza na Námestí Lubjanka. Do roku 1991 sa námestie volalo podľa zakladateľa Čeky a veliteľa NKVD Felixa Dzeržinského, ktorého socha sa nachádzala na námestí.

## História budovy

Budova bola postavená ako sídlo Všeruskej poisťovacej spoločnosti, no po boľševickej revolúcii bola zabraná sovietskou vládou, ktorá v nej zriadila veliteľstvo tajnej polície, vtedy nazývanej Čeka.

Názov i štruktúra sovietskej tajnej polície sa menil, avšak budova ostávala. Tak sa tu vystriedalo NKVD, KGB a v súčasnosti tu sídli FSB – Federálna bezpečnostná služba Ruskej federácie. Súčasťou budovy bola aj väznica, v ktorej boli zadržiavaní mnohí politickí väzni. Väzenie sa spomína aj v diele *Súostrovie Gulag* od Alexandra Solženicyna. Okrem iného v budove sídli aj Múzeum KGB, ktoré je prístupné širokej verejnosti.

Jeden z vtipov zo sovietskej éry vraví, že z Lubianky je prekrásny výhľad - dá sa z nej dovidieť až na Sibír.

## Externé odkazy
* Federal Service of Security of Russia - Museum ; oficálna stránka Múzea KGB (po anglicky a po rusky)

Kategória:Stavby v Moskve
Karol Sidor

**Karol Sidor** (* 16. júl 1901, Ružomberok – † 20. október 1953, Montreal) bol slovenský novinár, diplomat a politik. 

Od roku 1920 člen HSĽS, 1929 – 38 šéfredaktor denníka Slovák. 1938 – 39 šéf tlačových podnikov HSĽS a veliteľ Hlinkových gárd, popredný ideológ slovenského klerikálneho nacionalizmu, zástanca orientácie slovenskej politiky na Poľsko. V rokoch 19351939 poslanec Národného zhromaždenia; od decembra 1938 do marca 1939 minister bez portefeuille v česko-slovenskej vláde. V období 11. marec – 14. marec 1939 predseda slovenskej autonómnej vlády. 13. marca 1939 odmietol nemecký nátlak na vyhlásenie samostatného Slovenského štátu. Od 14. 3. do 18. 4. 1939 minister vnútra Slovenskej republiky, potom na pokyn Nemecka odstránený zo slovenského politického života.

V rokoch 19391945 vyslanec Slovenska vo Vatikáne. Po roku 1945 zostal v emigrácii. V roku 1947 bol v neprítomnosti odsúdený na 20 rokov väzenia. V roku 1948 založil v emigrácii Slovenskú národnú radu v zahraničí (SNR&nbsp;Vz) a stal sa jej predsedom.

## Dielo
### Literatúra
* *Kliatba nenarodených* (1922), literárny debut, zbierka noviel so sociálnou tematikou
* *Kysuca* (1925), historická povesť
### Publicistika
* *Slováci v zahraničnom odboji* (1928)
* *Andrej Hlinka 18641926* (1934)  
* *Sedem týždňov* (1935)
* *Masakra v Černovej*
* *Slovenská politika na pôde pražského snemu 19181938*
* *Ako vznikal Slovenský štát*
* *Šesť rokov vo Vatikáne* (1947)

## Iné projekty

## Referencie

## Externé odkazy
* Milan Krajniak: Karol Sidor: Muž, ktorý povedal Hitlerovi NIE
* Ľubica Kázmerová: Vatikánska misia Karola Sidora 

Kategória:Poslanci Snemu Slovenskej republiky
Kategória:Predsedovia vlády Slovenska
Kategória:Politici HSĽS
Kategória:Slovenskí diplomati
Kategória:Slovenskí novinári
Kategória:Osobnosti z Ružomberka
Kategória:Osobnosti s ulicami podľa celého mena
Kategória:Slovenskí politici
Ľad

**Ľad** je pevné skupenstvo vody kryštalizujúce v hexagonálnej sústave, čiže zamrznutá voda.

Za normálneho atmosférického tlaku sa ľad vytvorený z destilovanej vody topí pri teplote 0 °C. Voda pri tuhnutí zväčšuje svoj objem, hustota ľadu je preto menšia než hustota vody a ľad pláva na povrchu vody.

Podľa Medzinárodnej mineralogickej asociácie je ľad, na rozdiel od vody minerálny druh. Je to nerast mäkký a tepelne nestály. Presnejšie podľa Strunzovej klasifikácie je za minerál považovaná jedna modifikácia ľadu. Ľad je totiž polymorfný minerál. Bola dokázaná existencia 6 modifikácií (niekedy sa uvádza až 10), väčšinou ide o formy vyskytujúce sa pri vysokých tlakoch. Klasifikovaný je iba ľad 1, pretože sa ako jediný vyskytuje v prírode.  V prírodnom ľade nemajú atómy vodíka pevnú pozíciu – sú teda v podstate neusporiadané. Na odpovedajúcom mieste kryštalografickej mriežky je umiestnený atóm kyslíka. Atómy vodíka (protóny) nemajú usporiadanú polohu (ani konštantnú neusporiadanú ale ju menia.)  Vo všeobecnosti platí, že pojem molekula stráca zmysel ak je zabudovaná do kryštalickej mriežky. V prípade ľadu  však v podstate stále môžeme hovoriť o molekule vody zabudovanej do kryštalickej mriežky.

thumb|left|Fázový diagram vody

**Významné termodynamické charakteristiky**
* Trojný bod:
::T = 273,16 K (0,01 °C)
::p = 600 Pa
* Kritický bod:
::T = 647,15 K (374 °C)
::p = 22 MPa

**Formy ľadu sú:**
* sneh
* krúpy (ľadovec)
* inovať (srieň)
* kryha (ľad)
* námraza

## Pozri aj
* Zoznam minerálov

## Iné projekty

## Externé odkazy
* Ľad na www.mindat.org


Kategória:Hexagonálne minerály
Kategória:Oxidy a hydroxidy
Kategória:Bodová grupa 6/mmm
Kategória:Minerály vodíka
Kategória:Minerály kyslíka
Veľká kométa roku 1686

**Veľká kométa roku 1686** alebo **C/1686 R1** bola neperiodická kométa, ktorá bola objavená 12. augusta 1686 a objavil ju Simon van der Stel.

Kategória:Neperiodické kométy
Kategória:Astronomické objekty objavené v roku 1686
Churchill

**Churchill** môže znamenať:
## Osoby
* slávny britský rod Churchillovcov, vojvodov z Marlborough, najmä:
** John Churchill, vojvoda z Marlborough (1650-1722), anglický šľachtic a vojvodca
** Sir Winston Churchill (1874-1965), britský politik
*Winston Churchill (spisovateľ) (1871-1947), americký spisovateľ
*Peter Churchill, britský špión počas Druhej svetovej vojny
*Caryl Churchill, dramatik
*Ward Churchill (nar. 1948), kontroverzný profesor etnológie
*Charles Churchill, angl. básnik a satirik

## Sídla
*sídla v Austrálii:
**Churchill (Queensland)
**Churchill (Viktória)
*sídla v Írsku:
**Churchill (Donegal)
*sídla a admin. jednotky v Kanade:
**Churchill (Manitoba), mesto
**Churchill (volebný obvod), vol. obvod v Manitobe
**Churchill (Simcoe County, Ontario)
**Churchill (Wellington County, Ontario)
*dediny v Spojenom kráľovstve:
**Churchill (Fermanagh)
**Churchill (Oxfordshire)
**Churchill (Somerset)
**Churchill (Worcestershire)
*sídlo v USA:
**Churchill (Pensylvánia)

## Rieky
*rieka vlievajúca sa do Hudsonovho zálivu, pozri Churchill River (Hudsonov záliv)
*rieka v Newfoundlande a Labradore, pozri Churchill River (Atlantický oceán)

## Školy
* Churchill College na University of Cambridge
* stredná škola Sir Winston Churchill Secondary School vo Vancouveri, Britská Kolumbia, Kanada

## Iné
* Churchill (tank), britský tank počas druhej svetovej vojny
* USS Winston S. Churchill (DDG-81), loď Námorníctva USA
*Churchill (poistenie)
*Churchill (cigara), druh cigary
*jedna z parných lokomotív Turecka radu TCDD 45151

## Pozri aj
*Churchills (izrelská hud. skupina)
C/1689 X1

**C/1689 X1** alebo **kométa Richaud** je neperiodická kométa, ktorá bola objavená 24. novembra 1689 a objavil ju Simon van der Stel. Jean Riachaud (1633 – 1693) na misii v Indii (Pondicherry) ju pozoroval od 8. do 21. decembra a svoj objav zverejnil v *Memoirs of the Royal Academy of Sciences at Paris*. Od 10. do 21. decembra kométu pozorovali v Pekingu. V Európe nebola viditeľná, pozorovali ju aj viaceré holandské lode blízko rovníka. Poloha bola skonštruovaná podľa pozorovaní Riachauda (India) a ďalších dvoch francúzskych jeziutov Bézea a Comilha (Malajzia).

## Referencie

Kategória:Neperiodické kométy
Kategória:Astronomické objekty objavené v roku 1689
Svetové združenie skautiek

**Svetové združenie skautiek** (, skrátene *WAGGGS*, , skrátene *AMGE*) je svetové združenie s cieľom podporovať dievčenský skauting a priateľstvo medzi dievčatami a mladými ženami všetkých národov.

Usporadúva svetové konferencie (každé tri roky), zhromaždenia a podobne. Bolo založené roku 1928 v Budapešti.

## Referencie

## Pozri aj
* Slovenský skauting

## Iné projekty

Kategória:Skauting
Kategória:Medzinárodné organizácie
Kuopio

**Kuopio** je mesto vo východnom Fínsku. Jeho viac ako 105&nbsp;000 obyvateľov ho radí na ôsme miesto vo Fínsku pred Lahti a za Jyväskylä. Mesto má rozlohu 1&nbsp;730&nbsp;km², z čoho 805&nbsp;km² je vodná plocha.

Mesto leží prevažne na polostrove vybiehajúcom do jazera Kallavesi. 

Kuopio bolo založené roku 1653, ale mestom sa stalo až povýšením roku 1775 za vlády švédskeho kráľa Gustáva III..

V Kuopiu nájdete niekoľko stavieb z 19. storočia. Za návštevu stojí luteránska katedrála postavená v rokoch 1806 až 1815 a pravoslávny chrám sv. Mikuláša. V meste je aj mestské múzeum a skanzen, múzeum umení a niekoľko galérií, tiež mestské divadlo, kino, knižnica a centrum hudby.

Kuopio je kultúrnym centrom východného Fínska. Mesto charakterizuje najmä tunajší dialekt fínčiny, chlieb plnený rybou (*Kalakukko*) a veža Puijo.

Mesto je aj veľkým športovým strediskom. Rozsiahly lyžiarsky areál s bežeckými traťami pretínajúcimi okolie dopĺňajú skokanské mostíky. Známy je tiež každoročný korčuliarsky maratón.

Do Kuopia sa dá pricestovať tak autom, ako aj vlakom, vrátane Pendolina alebo lietadlom.

Kuopio je podobne ako veľa iných fínskych miest univerzitným mestom a darí sa tu výskumu v mnohých oblastiach.

## Partnerské mestá

## Iné projekty

### Externé odkazy
* Kuopio - oficiálne stránky mesta (po anglicky, fínsky)
* Kuopioinfo  - informácie o regióne Kuopio (po anglicky, nemecky, fínsky, rusky, čínsky)


Kategória:Mestá vo Fínsku
Kategória:Pohjois-Savo
Carl Zuckmayer

**Carl Zuckmayer** (* 27. december 1896, Nackenheim, Nemecko – † 18. január 1977, Visp, Švajčiarsko) bol nemecký spisovateľ a dramatik.

Carl Zuckmayer v medzivojnovom období pôsobil ako dramaturg vo viacerých nemeckých divadlách, ktoré uviedli aj ním napísané hry. Po nástupe nacizmu v roku 1933 boli jeho hry zakázané. Zuckmayer sa presťahoval do Rakúska, kde napísal pár hier. Po obsadení Rakúska Hitlerom ušiel do Švajčiarska a neskôr (1939) do USA, kde písal scenáre pre Hollywood. Neskôr si kúpil aj farmu.

Po skončení Druhej svetovej vojny dostal občianstvo USA a pracoval pre americkú vládu. Vrátil sa do Nemecka ako kultúrny atašé a podieľal sa na dokumentovaní vojnových zverstiev. Napísal viacero hier. Veľký úspech v povojnovom Nemecku mala hra „Des Teufels General“ so silným protinacistickým odkazom.

## Iné projekty

Kategória:Nemeckí spisovatelia
Kategória:Nemeckí dramatici
Kategória:Držitelia Radu Pour le Mérite
Kategória:Osobnosti na nemeckých poštových známkach
Zuzana Karasová (spisovateľka)

**Zuzana Karasová** (* 24. október 1954, Bratislava) je slovenská spisovateľka a historička umenia.

Vyštudovala a v roku 1984 promovala na Filozofickej Fakulte Univerzity Komenského v odbore veda o výtvarnom umení. Jej špecializáciou bola po dlhé obdobie architektúra 19. storočia a pamiatková starostlivosť. Tejto téme zostala verná aj vo svojej počiatočnej publikačnej činnosti. Neskôr počas pôsobenia lektorky v Slovenskej národnej galérii obohatila svoje odborné zameranie o vizuálne umenie a hlasový prejav. V roku 1999 bola prijatá na rovnakej fakulte na postgraduálne štúdium, ktoré z osobných dôvodov nedokončila. Časť jej rigoróznej práce o stavbách a dostavbách veží bola publikovaná v roku 2000 v časopise ARS. Žije a tvorí v Bratislave.

## Tvorba
V roku 2003 sa rozhodla písať a publikovať výhradne v anglickom jazyku. V roku 2005 bola publikovaná jej knižná prvotina *Personal Prison Letters or Mooning over the Garden* („Súkromné väzenské listy alebo blúznenie o raji“). Kniha je napísaná vo forme nedatovaných listov, adresovaných autorke z nemenovaného amerického väzenia.

Druhá kniha Zuzany Karasovej nazvaná *Lucy's Uncommon Companion* („Luciin nezvyčajný spoločník“) je román, ktorého dej sa odohráva koncom 19. storočia v Anglicku. Je tu vykreslených viac ako desať postáv a samotná autorka sa zúčastňuje deja ako pestúnka dievčaťa Lucie.

Obidve knihy Zuzany Karasovej sú ilustrované jej vlastnými ilustráciami. Návrhy na ich obálku tiež pochádzajú z autorkinej dielne, keďže okrem písania sa venuje aj maľovaniu obrazov a kresleniu. Okrem mena Zuzana Karasová používa aj meno Zuzana „Q“ Karasová.

V roku 2013 bol publikovaný druhý román Zuzany Karasovej nazvaný *Miscalculated Feelings* („Nevypočítateľné pocity“). Je to príbeh mladého londýnskeho fotografa, ktorý prichádza do bájnej Atlantídy nájsť lásku svojho života. Jeho idolom je literárna postava Lady Chatterley z románu od D.H. Lawrence. Ilustrácie a návrh na obálku knihy sú opäť dielom autorky.

Štvrtá kniha Zuzany Karasovej nazvaná *From Ruins to Mourning* („Od ruín k zármutku“) bola publikovaná v roku 2019. Ako historička umenia v snahe povedať všetko čo stojí za to povedať o ruinách spôsobom akým sa píše próza použila autorka formu rozprávania a fiktívnych dialógov.

V súčasnosti autorka pracuje na svojom treťom románe nazvanom *Powder-Blue Sands of Time* („Svetlobelasé piesky času“).

## Referencie

## Externé odkazy
* oficiálna stránka Zuzany Karasovej
* Zuzana Karasova's Blog - goodreads.com
*Zuzana Karasová v katalógu bibliografických záznamov WorldCat Identities OCLC: 

Kategória:Slovenskí spisovatelia
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Bratislavy
Lahti

**Lahti** (po švédsky *Lahtis*) je mesto v južnom Fínsku. Leží na južnom okraji jazera Vesijärvi. So svojimi necelými 100&nbsp;000 obyvateľmi sa medzi fínskymi mestami radí na siedme miesto medzi Oulu a Kuopio. Mesto sa rozkladá na 154,51&nbsp;km², z čoho 19,56&nbsp;km² je vodnej plochy.

Samostatným mestom sa stalo v roku 1905. Pôvodne bolo súčasťou susedného mesta Hollola, ale dnes je už oveľa väčšie ako jeho sused. So súčasným počtom obyvateľov sa radí po Tampere na druhé miesto medzi fínskymi vnútrozemskými mestami.

Mesto má železničné spojenie s ostatnými väčšími fínskymi mestami. Do Helsínk vedie aj diaľnica.

## Partnerské mestá

## Iné projekty

## Externé odkazy
* Oficiálna stránka

Kategória:Mestá vo Fínsku
Kategória:Päijät-Häme
Kométa roku 1729

**Kométa roku 1729**, **C/1729 P1** alebo **Kométa Sarabat** bola neperiodická kométa, ktorá bola objavená 1. augusta 1729 a objavil ju P. Sarabat. Dosiahla hviezdnu veľkosť -3, čím patrí medzi 4 kométy so zápornou hviezdnou veľkosťou.

Kategória:Neperiodické kométy
Kategória:Astronomické objekty objavené v roku 1729
Kométa de Chéseaux

**Kométa de Chéseaux** alebo **C/1746 P1** bola neperiodická kométa, ktorá bola objavená 13. augusta 1746, dosiahla hviezdnu veľkosť -0,5, čím patrí medzi 4 kométy, ktoré mali zápornú hviezdnu veľkosť.

Kategória:Neperiodické kométy
Kategória:Astronomické objekty objavené v roku 1746
Kométa Klinkenberg-de Chéseaux

**Kométa Klinkenberg-de Chéseaux** alebo **C/1743 X1** bola neperiodická kométa, ktorá bola objavená 9. decembra 1743, bola jasnejšia ako Jupiter a v roku 1744 mala minimálne 6 chvostov.

Kategória:Neperiodické kométy
Kategória:Astronomické objekty objavené v roku 1743
Veľká kométa roku 1760

**Veľká kométa roku 1760** alebo **C/1760 A1** bola neperiodická kométa, ktorá bola objavená 7. januára 1760. V roku 1758 sa priblížila k Jupiteru na vzdialenosť 0,054 AU.

Kategória:Neperiodické kométy
Kategória:Astronomické objekty objavené v roku 1760
Alfred Delp

**Alfred Delp** (* 15. september 1907, Mannheim, Nemecko – † 2. február 1945, Plötzensee) bol nemecký spisovateľ, kňaz - jezuita. 

Bol členom Kreisauského krúžku, ktorý sa postavil na odpor proti národnému socializmu.

## Iné projekty

## Externé odkazy
* Alfred-Delp-Gesellschaft Mannheim
* Alfred Delp  
* ''Vor 60 Jahren wurde Jesuitenpater Alfred Delp hingerichtet'' 

Kategória:Jezuiti
Kategória:Nemeckí spisovatelia
Kategória:Osobnosti na nemeckých poštových známkach
Kategória:Osobnosti z Mannheimu
Kategória:Popravení obesením
Veľká kométa roku 1860

**Veľká kométa roku 1860** alebo **C/1860 M1** bola neperiodická kométa, ktorá bola objavená 18. júna 1860.

Kategória:Neperiodické kométy
Kategória:Astronomické objekty objavené v roku 1860
Verejné právo

**Verejné právo** () je časť právneho poriadku európskeho kontinentálneho právneho systému zameraná na ochranu verejných vecí, ako sú verejné inštitúcie, verejný poriadok. Opak súkromného práva. V USA a podobne má pojem verejné právo („public law“) do istej miery iný význam.

Patrí sem ústavné právo, trestné právo a správne právo, napr. na Slovensku aj pracovné právo (len sčasti) a finančné právo.

Normy, ktoré sem patria, sú založené na princípe nadriadenosti a podriadenosti, sú formulované ako príkazy a zákazy, všetky spory rieši súd.

Delenie práva na súkromné a verejné pochádza zo starovekého Ríma.
Súkromné právo

**Súkromné právo** alebo **civilné právo** je časť právneho poriadku, ktorá v európskom kontinentálnom právnom systéme tradične zahŕňa: 
*občianske právo
*obchodné právo a rodinné právo (v niektorých štátoch, aspoň sčasti, aj pracovné právo)
*medzinárodné súkromné právo. 

Opakom je verejné právo. Delenie práva na súkromné a verejné pochádza zo starovekého Ríma.

Pojem sa často zamieňa s občianskym právom, pretože tvorí jeho najpodstatnejšiu časť.

V širšom zmysle súkromné právo zahŕňa aj časti verejného práva slúžiace na presadenie nárokov vyplývajúce pre konkrétne osoby zo vzťahov upravených vyššie uvedenými právnymi oblasťami, teda najmä procesné právo.

Normy, ktoré tu patria, sú - na rozdiel od verejného práva - založené na princípe rovnosti a nezávislosti, sú formulované ako dovolenia, charakterizuje ich zmluvný princíp a spory sa riešia z iniciatívy zainteresovaných osôb.

## Zásady súkromného práva
Zásady súkromného práva predstavujú zásady, na základe ktorých je súkromné právo (ako časť právneho systému) vybudované. 
# Zásada rovnosti účastníkov
# Zásada individuálnej autonómie
# Zásada ekvity(spravodlivosti)
# Zásada "všetko je dovolené, čo nie je zakázané"
# Zásada zákazu zneužitia subjektívnych práv
# Zásada istoty a stability v súkromnoprávnych vzťahoch
# Zásada prevencie

## Systém slovenského súkromného práva
# občianske právo ako všeobecné súkromné právo
# obchodné právo
# pracovné právo (individuálne pracovnoprávne vzťahy)
# medzinárodné právo súkromné
Medzinárodné právo verejné

**Medzinárodné právo verejné** je právne odvetvie upravujúce vzťahy medzi subjektami majúcimi medzinárodnoprávnu subjektivitu a je tvorené pomocou medzinárodných právnych zmlúv. Základné subjekty medzinárodného práva sú zvrchované štáty. Opakom je vnútroštátne právo. Súčasťou medzinárodného práva verejného nie je medzinárodné právo súkromné, ktoré tvorí súčasť vnútroštátneho práva a rieši kolíziu vnútroštátnych právnych poriadkov pri úprave vzťahov fyzických a právnických osôb .

## Pramene
Medzinárodné právo má **tri základné pramene** - medzinárodné zmluvy, medzinárodné obyčaje a všeobecné právne zásady (čl. 38 Štatútu Medzinárodného súdneho dvora). **Pomocné pramene** sú medzinárodnoprávna doktrína a zásady medzinárodného práva.
*medzinárodná zmluva 
*medzinárodná obyčaj 
*všeobecné právne princípy
*doktrína medzinárodného práva
*zásady medzinárodného práva

## Medzinárodné zmluvy
*Hlavný článok: [[Medzinárodná zmluva]]*

Môžu byť:
*bilaterálne (dvojstranné)
*multilaterálne (mnohostranné)

## Dejiny
Prvé kroky uskutočnili španielski teológovia Vitoria, Suaréz, Velanquez, v ich práci ďalej pokračoval Hugo Grotius, ktorý navrhol zriadenie organizácie podobnej dnešnej OSN.

## Zdroje
* JANKUV, J. 2009. "Medzinárodnoprávna ochrana práv príslušníkov menšín". Plzeň: Aleš Čeněk s.r.o., 2009, 1. vydanie, 316s. ISBN 978-80-7380-210-3.
* JANKUV, J. 2006. "Medzinárodné a európske mechanizmy ochrany ľudských práv". Bratislava: IURA EDITION s.r.o., 2006, 1. vydanie, 358s. ISBN 80-8078-096-X.

Kategória:Medzinárodné právo
Aithér

**Aithér** (iné názvy: **Aitér, Aither, Aiter, Éter**, zriedkavo **Aether**; gr. *Aithér*, lat. *Aether*) je v starogréckej mytológii zosobnenie „horných nebies“, duša sveta, tiež boh jasného svetla. Všetko živé z neho vzniká. Je to zosobnenie čistého „horného vzduchu“, ktorý dýchajú bohovia, ktorý je čistejší ako slnko, a v ktorom sa vznášajú hviezdy (smrteľníci dýchajú iný vzduch zvaný „aér“). Je to syn Nyx (Nykty) a Ereba, prvotných bytostí, ktoré vznikli z Chaosu. Často sa vyskytuje v spoločnosti svojej sestry Hemery.

V prenesenom zmysle znamená aithér jednak vzduch, jednak látku jemnejšiu ako vzduch, ktorá napĺňa výšky, v ktorých sídlia hviezdy a bohovia. Pozri aj éter.

## Pozri aj
* Zoznam postáv gréckej mytológie

Kategória:Grécka mytológia
Kategória:Postavy gréckej mytológie
Vieques

náhľad|Mapa Portorika so zvýrazneným ostrovom Vieques
**Vieques** (často nazývaný aj *„Isla Nena“*) je ostrov v Karibiku patriaci k Portoriku. Nachádza sa východne od Veľkého ostrova (šp.*„Isla Grande“*, ). Názov ostrova pochádza z pôvodného indiánskeho mena *Bieke*, ktoré stále prežíva v povedomí obyvateľov. Zo severu obmýva ostrov Atlantický oceán. Na južnej sa nachádzajú prekrásne panenské pláže Karibiku.

## Dejiny
náhľad|Fortín Conde de Mirasol
Na severnej strane, v mestečku Isabel Segunda (pomenovanom po španielskej kráľovnej Izabele II) sa nachádza posledná pevnosť, ktorú Španieli začali stavať na západnej pologuli. Pevnosť nebola nikdy úplne dokončená.

## Poloha
Ostrov sa nachádza medzi Atlantickým oceánom a Karibským morom asi 10 km východne od Portorika. Severne od ostrova Vieques sa nachádza ostrov Culebra, ktorý takisto patrí k Portoriku. Na východ sa nachádzajú Americké Panenské ostrovy, Britské Panenské ostrovy a ďalej celé Malé Antily.

náhľad|Pláž Navio

## Pláže
Ostrov má množstvo nádherných pláží, medzi ktorými si každý nájde svoju obľúbenú. 

### Karibská strana
* Navio
* Media Luna
* Caracas / Red Beach
* Bahía de la Chiva / Blue Beach
* Balneário Público Sun Bay
* Playa Esperanza
* Playuela
* Playa Grande

### Atlantická strana
* La Chata
* Punta Arenas / Green Beach
* Gringo Beach
* Rompeolas / Mosquito Pier
* Playa Muerta

## Galéria

Esperanza Vieques.jpg|Pláž v Esperanze
Vieques_SunBayBeach.jpg|Sun Bay
Vieques_jaskyna_na_PlayaNavio.jpg|Pláž Navio pri pohľade z neďalekej morskej jaskyne
Vieques_Tomáš_v_Esperanze.jpg|Prístav v Esperanze na južnom pobreží
Vieques_PlayaNavio2.jpg|Pláž Navio
Vieques_pevnosť_Isabel_II.jpg|Pevnosť Conde de Mirasol v Isabel Segunda
Vieques_Ceiba.jpg|Najstarší strom na ostrove
Plody mangrovnika (Rhizophora mangle).jpg|Mangrovníky v Bioliminiscenčnom zálive
Utesy_La_Chata_Vieques.jpg|Útesy na pláži La Chata
Big_braincoral.jpg|Veľký koral mozgovitý, Karibské more, Bahía de la Chiva
Kalmar Esperanza Vieques.jpg|Kalmár, Esperanza
Mozgovity koral.jpg|Mozgový koral, Esperanza
Festival Viequense 2007.jpg|Festival Viequenze
Vieques vecerny kostolik.jpg|Ekumenický kostolík


## Iné projekty

## Externé odkazy
* Vieques portál (angl.) 
* Galéria obrázkov z ostrova   
* Podmorské fotky z okolia Viequesu 

Kategória:Karibik
Kategória:Karibské ostrovy
Kategória:Portoriko
Marie von Ebner-Eschenbachová

**Marie von Ebner-Eschenbachová** (* 13. september 1830, Zdislavice – † 12. marec 1916, Viedeň, Rakúsko) bola rakúska spisovateľka.

Narodila sa na zámku Zdislavice na Morave ako grófka Dubská. Vo veku 18 rokov sa vydala za svojho bratranca, neskoršie poľného maršala, baróna Moritza von Ebner-Eschenbach.

## Dielo
Písala kritickorealistickú prózu so sociálnou tematikou z prostredia Moravy. Bola najvýznamnejším rozprávačom v nemecky písanej literatúre 19. storočia.

V roku 1898 obdržala Čestný kríž za umenie a literatúru a v roku 1900 čestný doktorát Viedenskej univerzity. Na dvore univerzity má pomník ako jediná žena.

* *Das Waldfräulein* (1873) neúspešná divadelná hra kritizujúca šľachtu
* *Ein Spätgeborener* (1875)
* *Božena* (1876)
* *Dorf- und Schloßgeschichten* (1883)
* *Weisheit des Herzens* (1948) zbierka aforizmov
* *Zwei Komtessen* (1885)
* *Das Gemeindekind*, 2 zv. (1887)
* *Lotti, die Uhrmacherin* (1889)
* *Unsühnbar*, 2 zv. (1890)
* *Margarethe* (1891)
* *Glaubenslos* (1893)
* *Alte Schule* (1897)
* *Aus Spätherbsttagen* (1901)
* *Meine Kinderjahre* (1906) autobiografia

## Iné projekty
 

## Zdroj
* Marie von Ebner-Eschenbachová na tugraz.at

Kategória:Rakúski spisovatelia
Kategória:Osobnosti na nemeckých poštových známkach
Kategória:Osobnosti na rakúskych poštových známkach
Kategória:Osobnosti z okresu Benešov
Kategória:Držitelia čestných doktorátov Viedenskej univerzity
Eros (mytológia)

[thumb|right|''Eros'', socha z [Pompeje|Pompejí (1. storočie pred Kr.)]]
**Eros** alebo **Erós** (gr. *Erós*), v starorímskej mytológii mu zodpovedá Amor, bol starogrécky boh.

V starogréckej mytológii existovali dvaja:
# Prvotný Eros stelesňoval pudovú potrebu bohov aj ľudí spájať sa. Podľa Hesioda vznikol z Chaosu.
# Druhotný Eros už stelesňoval nežnú lásku medzi partnermi. Bol synom Afrodity a Áresa. Eros spôsoboval že dvojice sa zamilovávali, dokonca aj vtedy, keď sa k sebe nehodilli. Stváral nezbedné kúsky, ale spôsobil problémy aj sebe, keď sa zamiloval do smrteľníčky Psyché, ktorú zasiahol svojím vlastným šípom. Zeus vyriešil tento problém tým, že urobil Psyché nesmrteľnou. Zobrazuje sa nahý so zlatými krídlami, lukom a šípmi. Jeho zlatý šíp spôsobuje šťastnú lásku, olovený šíp nešťastnú lásku.

## Pozri aj
* Zoznam postáv gréckej mytológie

## Iné projekty

Kategória:Grécki bohovia